જ્યારે કોઈ જઘન્ય હત્યામાં કોઈ ટોળું સંડોવાયેલું હોય ત્યારે લઘુતમ સજા ફાંસીની જ હોવી જોઈએ. ભલે એ પછી કેસ રમખાણોમાં થયેલી હત્યાનો હોય અને પછી એ ટોળું ભલે કોઈ પણ ધર્મનું હોય! સામૂહિક ભેગા થઈને હત્યા કરનારાઓને સામૂહિક શિક્ષા જ થવી જોઈએ. જો આપણે આવી રીતે સખત સજા નહીં કરીએ તો આમ આદમીની જિંદગી સલામત જ નહીં રહે. કદાચ આપણે આપણી લાગણીઓને કાબૂમાં રાખવાની જરૂર છે. દયા એક વ્યક્તિ પર હોઈ શકે ટોળામાંના રાવણો પર દયા દાખવી શકાય નહીં. જો ટોળાંના ગુનાઓના કેસનો અભ્યાસ કરીએ તો માલૂમ પડશે કે આવા કેસોમાં સાક્ષીઓના ફરી જવાનું પ્રમાણ વધુ હોય છે,